section_heading: Naoružanje
paragraph_text: Za obranu od protubrodskih projektila i zrakoplova ispred mosta su smještena dva modula vertikalnog lansirnog sustava Mark 41 s po 8 ćelija, ukupno 16. Mogu primiti 16 NATO raketa Sea Sparrow ili do 64 modernije ESSM izvedene iz Sea Sparrowa s dometom većim od 50 km. Četiri ESSM mogu se pakirati u jednu ćeliju. Prostor je rezerviran za dva dodatna modula Mk 41, ali nije iskorišten. Dva lansera raketa (RAM) Mark 49 s po 21 projektilom namijenjena su zračnoj obrani kratkog dometa od projektila. Nalaze se u pramcu i krmi broda.